প্রায় দু’দশক ধরে কংগ্রেস সভানেত্রীর পদ সামলে বিদায় নিলেন সনিয়া গাঁধী। কংগ্রেস পার্টির ইতিহাসে এটি একটি রেকর্ড।
দিল্লির ২৪ আকবর রোডে দলের সদর দফতরে আনুষ্ঠানিক ভাবে সভাপতির দায়িত্ব সঁপে দেওয়া হল সনিয়া-পুত্র রাহুল গাঁধীর হাতে।
তার আগে কংগ্রেসের তরফে সনিয়াকে ধন্যবাদ জানিয়ে সোশ্যাল মিডিয়ায় প্রকাশ করা হল একটি ভিডিও। সেখানে উঠে এল শাশুড়ি ইন্দিরা গাঁধী ও স্বামী রাজীব গাঁধীর প্রসঙ্গও।
দেখুন সেই ভিডিও (সৌজন্য: টুইটার/কংগ্রেস)—

Take a walk down memory lane with us as we revisit Smt. Sonia Gandhi's journey in the Congress Party and say #ThankYouSoniaGandhi for her years of guidance, service and commitment to the Party and the country. #CongressPresidentRahulGandhi pic.twitter.com/NMN7Hruvzd
— Congress (@INCIndia) December 16, 2017

রাজীবকে পাগলের মতো ভালবেসেই ভারতে এসেছিলেন সনিয়া। শোনা গেল সেই পুরনো সাক্ষাৎকারের অংশ। 
শনিবার আকবর রোডের অনুষ্ঠান মঞ্চ থেকেও সনিয়া স্মৃতিচারণ করে বলেছেন, রাজীবের হত্যা সনিয়ার ভরসার স্তম্ভ কেড়ে নিয়েছিল আর শাশুড়ি ইন্দিরার মৃত্যুতে তাঁর মনে হয়েছিল, তিনি মা-কে হারালেন। 

এই বিষয়ে অন্যান্য খবর

অবসর নিলেন সনিয়া! বিদায়বেলায় উস্কে দিয়ে গেলেন নতুন জল্পনা
নরেন্দ্র মোদী কী ভাবে ‘ফর্সা’ হলেন, সামনে এল ‘গোপন তথ্য’


২০০৪ সালে কংগ্রেসের জয়ের পরেও ‘অন্তরের আওয়াজে’র ডাকে তিনি প্রত্যাখ্যান করেছিলেন প্রধানমন্ত্রীত্বের প্রস্তাবও। উঠেছে সেই প্রসঙ্গ। 
১০০ দিনের কাজ, তথ্যের অধিকার, বনের অধিকার, শিক্ষার অধিকার, খাদ্য সুরক্ষা, জমি অধিগ্রহণ ও পুনর্বাসনের মতো আইন প্রণয়নের ক্ষেত্রে ইউপিএ চেয়ারপার্সন হিসেবে সনিয়ার ভূমিকার কথাও স্মরণ করা হয়েছে এই ভিডিওটিতে।
২০০৪ ও ২০০৯ সালে কংগ্রেস নেতৃত্বাধীন ইউপিএ-কে সরকারে নিয়ে এলেও, সনিয়া গাঁধী দুর্নীতির বিরুদ্ধে ব্যবস্থা নিতে পারেননি আবার তাঁর নেতৃত্বেই কংগ্রেস ভারতের সংসদীয় ইতিহাসে লোকসভায় সবচেয়ে কম আসন পেয়েছে। 
সে বিষয়গুলি অবশ্য বিদায়বেলায় এড়িয়ে গিয়েছেন কংগ্রেস নেতারা।